ગાંધીનગરઃ રાજ્ય સરકારે વ્યસનમુક્તિની દિશામાં મહત્વપૂર્ણ પગલું ભરતાં રાજ્યમાં ગુટકા, તમાકુ અને નિકોટિનયુક્ત પાન મસાલાનાં પર પ્રતિબંધ મુક્યો છે. રાજ્ય ફુડ એન્ડ ડ્રગ વિભાગે પરિપત્ર બહાર પાડીને તમામ સત્તા મંડળોને આ મામલે અમલ કરવા અંગે સૂચના પણ આપી દીધી છે. આ સાથે જ સંગ્રહ પર પણ એક વર્ષનો પ્રતિબંધ લગાવી દીધો છે એટલે કે હવે કોઈ પણ વ્યક્તિ ગુટકા, તમાકુ કે પાન-મસાલાનું વેચાણ નહીં કરી શકે.